**AIŠKINAMASIS RAŠTAS**

Dėl sutikimo reorganizuoti Molėtų r. Inturkės pagrindinę mokyklą

**1. Parengto tarybos sprendimo projekto tikslai ir uždaviniai**

 Sprendimo projekto tikslas – reorganizuoti Molėtų r. Inturkės pagrindinę mokyklą, siekiant sudaryti visiems mokiniams vienodas kokybiško ugdymo(si) sąlygas maksimaliai išnaudojant ugdymo plano galimybes ir užtikrinti racionalų ugdymui skirtų lėšų panaudojimą.

**2. Šiuo metu esantis teisinis reguliavimas**

Lietuvos Respublikos vietos savivaldos įstatymas, Mokyklų, vykdančių formaliojo švietimo programas, tinkle kūrimo taisyklės, patvirtintos Lietuvos Respublikos Vyriausybės 2011 m. birželio 29 d. nutarimu Nr. 768 “Dėl mokyklų, vykdančių formaliojo švietimo programas, tinkle kūrimo taisyklių patvirtinimo”, Mokyklos bendruomenės sprendimų dėl savivaldybės mokyklų tinklo kūrimo priėmimo tvarkos aprašas, patvirtintas Švietimo ir mokslo ministro 2011 m. liepos 5 d. įsakymu Nr. V-1212.

 **3. Galimos teigiamos ir neigiamos pasekmės priėmus siūlomą tarybos sprendimo projektą**

 Priėmus šį sprendimą, bus galima priimti sprendimą dėl mokyklos reorganizavimo aprašo bei naujos Molėtų pradinės mokyklos nuostatų redakcijos patvirtinimo. Nepriėmus šio sprendimo, numatomas mokyklų reorganizavimas nuo 2020 m. rugsėjo mėn. būtų negalimas dėl terminų nesilaikymo.

 **4. Priemonės sprendimui įgyvendinti**

Molėtų rajono savivaldybės tarybos sprendimo priėmimas.

 **5. Lėšų poreikis ir jų šaltiniai**

Po to, kai savivaldybės taryba priims sprendimus dėl įstaigų reorganizavimo, atleidžiamiems darbuotojams reikės lėšų išeitinėms išmokoms išmokėti.

 **6. Vykdytojai, įvykdymo terminai**

Molėtų rajono savivaldybės Kultūros ir švietimo skyrius.